open-index/open-wikipedia-markdown huggingface dataset:
இ. மயூரநாதன்

thumb|right|200px|தமிழ் விக்கிப்பீடியாவின் முன்னோடி இ. மயூரநாதன்
**இ. மயூரநாதன்** (*R. Mayooranathan*) என்பவர் தமிழ் விக்கிப்பீடியாவின் முன்னோடியாவார். இவர் தமிழ் விக்கிப்பீடியாவில் 2003 நவம்பர் 20 ஆம் திகதி புகுபதிந்துள்ளார். அத்துடன் தமிழ் விக்கிப்பீடியாவை 2003, செப்டம்பர் 30 ஆம் திகதியே உருவாக்கும் முயற்சிகள் சிலரால் மேற்கொள்ளப்பட்ட போதும், தமிழ் விக்கிப்பீடியாவுக்கான முதல் இடைமுகத்தை உருவாக்கியவரும் இவரே ஆவார். ஆரம்பகாலங்களில் விக்கிப்பீடியாவில் பங்களிக்க முயன்றோர் ஒரு சில தொகுப்புகளுடன் மறைந்துவிட்ட நிலையிலும் இ. மயூரநாதன் தமிழரின் நலன் சார்ந்து இந்த கலைக்களஞ்சியத்தை வளர்க்கும் முயற்சியில் இடையறாது உழைத்து வருபவர் ஆவார். விக்கிப்பீடியாவின் சிறப்புகளில் ஒன்றான வரலாற்றுப் பக்கங்கள் இ. மயூரநாதனின் பங்களிப்புக்களை வரலாறாக காட்டிநிற்கின்றன. இவர் இலங்கை, யாழ்ப்பாணத்தைச் சேர்ந்தவராவர். ஐக்கிய அரபு இராச்சியத்தில், கட்டக்கலைஞராக தொழில் புரியும் இவர் யாழ் வைத்தீஸ்வரா வித்தியாலயத்தில் கல்வி கற்றவராவார்.

## மயூரநாதனின் இணைவு
இ. மயூரநாதனின் முதல் தொகுப்பு 2003 நவம்பர் 20 ஆம் திகதி பதிவாகியுள்ளது. இவரால் தமிழ் விக்கிப்பீடியாவுக்கான முதல் இடைமுகத்தோற்றம் 2003, நவம்பர் 25 ஆம் திகதி உருவாக்கப்பட்டுள்ளது. அவர் தமிழ் விக்கிப்பீடியாவுக்கான இடைமுகத்தை வடிவமைத்தப்போதும், ஏற்கனவே பயனர்கள் செய்த தொகுத்தல் முயற்சிகளை அழிக்காமல் அப்படியே விட்டிருந்துள்ளார். அவை அந்த இடைமுகத் தோற்றத்தின் அடிப்பாகத்தில் அப்படியே உள்ளன. அத்துடன் தமிழ் விக்கிப்பீடியாவின் தோற்றத்தின் போது மற்றவர்கள் மேற்கொள்ளும் முயற்சிகளிலும் இவர் முன்மாதிரியாக நின்று,அவற்றை முறையாக நெறிப்படுத்தி வந்திருப்பதை, தமிழ் விக்கிப்பீடியாவின் வரலாற்றுப் பக்கங்கள் சாட்சிகளாய் காட்டுகின்றன. தற்போது விக்கிப்பீடியாவில் பயனர்கள் ***' பேர் புகுபதிகை செய்துள்ளனர். அதில் முன்னிலையில் நின்று பங்களிக்கும் சிறப்புப் பயனர்கள் ***' உள்ளனர். இப்போதைக்கு அனைத்து பயனரின் பங்களிப்புடன் தமிழ் விக்கிப்பீடியாவில் காணப்படும் கட்டுரைகளின் எண்ணிக்கை **** ஆகும். இதில் சிறப்பு என்னவென்றால் **18%** வீதமானக் கட்டுரைகள் இ.மயூரநாதனுடையதாகவே இருப்பதே. 2015 ஆம் ஆண்டு எண்ணிக்கையின் படி மயூரநாதன் எழுதிய கட்டுரைகள் 4000 -ஐயும் கடந்துச் செல்கிறது. மயூரநாதன் எழுதும் கட்டுரைகள், எண்ணிக்கையை அதிகரிப்பதனை மட்டுமே நோக்காக கொள்ளாமல் காத்திரமானவைகளாகவும் உள்ளன.

இவரது பயனர் பக்கத்தின் முதல் தொகுப்பு 2003 நவம்பர் 25 ஆம் திகதி பதிவாகியுள்ளது. இவரது பயனர் பேச்சு பக்கத்தின் தொகுப்பு 2005 மே 2 ஆம் திகதி பதிவாகியுள்ளது.

## விருதுகள்
thumb|30.03.2017இல் விருதுடன் மயூரநாதன்|150px
*2015 - தமிழ் விக்கிப்பீடியாவின் உருவாக்கத்தின் முன்னோடியாகத் திகழ்ந்தமைக்காக இவருக்குக் கனடியத் தமிழ் இலக்கியத் தோட்டமும், ரொறொன்ரோ பல்கலைக்கழகத் தென்னாசியக் கழகமும் இணைந்து 2015 ஆம் ஆண்டுக்குரிய இயல் விருதினை வழங்கின.
*2016 - ஆனந்த விகடன் "டாப் 10" மனிதர்கள் விருது

## மேற்கோள்கள்

## வெளியிணைப்புகள்
* முத்துக்கமலம் இணைய இதழில் இ. மயூரநாதன் நேர்காணல்
* இ. மயூரநாதனின் நேர்காணல்

பகுப்பு:விக்கிப்பீடியர்கள்
பகுப்பு:இயல் விருது பெற்றவர்கள்
புதுக்கயத்து வண்ணக்கன் கம்பூர்கிழார்

**புதுக்கயத்துவண்ணக்கன் கம்பூர்கிழான்** சங்ககால நல்லிசைப் புலவர்களுள் ஒருவர். வண்ணத்துக்கன் எனும் சொல் நாணயச்சோதனையாளர் எனும் பணியைக் குறிக்கும். இவர் பாடிய பாடல் எட்டுத்தொகை நூல்களுள் ஒன்றான நற்றிணையில் 294 ஆவது பாடலாக உள்ளது.

இவர் பாடிய இப்பாடலின் முதல் இரண்டடிகள் ஆர்வக் கிளர்ச்சியைத் தோற்றுவிப்பதாய் அமைந்துள்ளன.
## பாடலின் முதல் இரண்டு அடிகள்
தீயும் வளியும் விசும்பு பயந்து ஆங்கு
நோயும் இன்பமும் ஆகின்று மாதோ
### அறிவியல் உவமை
விசும்பிலிருந்து தீ தோன்றியது. தீயிலிருந்து வளி தோன்றியது. (இது அறிவியல் உண்மை)
அதுபோல,
தலைவன் மார்பு நோயையும், இன்பத்தையும் தோற்றுவிக்கிறது, என்கிறாள் தோழி.
அவன் பிரிவு நோய் தந்தது. இப்போது அவன் திருமணம் செய்துகொள்வது இன்பம் தருகிறது, என்கிறாள்.
## வெளியிணைப்புகள்
புதுக்கயத்துவண்ணக்கன் கம்பூர்கிழான் பாடலின் விளக்கம்

## மேற்கோள்கள்

பகுப்பு:சங்கப் புலவர்கள்
சூறாவளி யாசி, 2011

**சூறாவளி யாசி** (*Cyclone Yasi*) என்பது ஆஸ்திரேலியாவின் குயின்சுலாந்து மாநிலத்தைத் தாக்கவிருக்கும் ஒரு வெப்பவலயச் சூறாவளி ஆகும். இது பிஜிக்கு அருகே தாழ் வெப்பவலயப் பகுதியில் 2011 சனவரி 26 இல் தோன்றியது. சூறாவளி யாசி சனவரி 31 ஆம் நாள் மாலை 5 மணியளவில் தரம் 3 இல் இருந்தது. பெப்ரவரி 1 இல் தரம் 4 இற்கு உயர்த்தப்பட்டது. பின்னர் பெப்ரவரி 2 காலையில் இது தரம் 5 இற்கு உயர்த்தப்பட்டது. குயின்ஸ்லாந்து மாநிலத்தின் வட பகுதியில் உள்ள கரையோரச் சுற்றுலாப் பகுதியான கேர்ன்ஸ் நகரை இது பெப்ரவரி 2 இரவு 11 மணிக்குத் தாக்கும் எனக் கூறப்படுகிறது.

## மேற்கோள்கள்

## வெளி இணைப்புகள்

* Australian Bureau of Meteorology (TCWC's Perth, Darwin & Brisbane) 
* Community Information Hub 
* Joint Typhoon Warning Center (JTWC) 

பகுப்பு:சூறாவளிகள்
பகுப்பு:2011 நிகழ்வுகள்
பகுப்பு:குயின்ஸ்லாந்து
பகுப்பு:ஆத்திரேலியாவில் சூறாவளிகள்
இம்மாகினும் போசியாவும்

**இம்மாகினும் போசியாவும் ** (IMMAGINE&POESIA) எழுத்தையும் படிமங்களையும் இணைக்கும் ஓர் பன்னாட்டு சமகாலக் கலை இயக்கமாகும். 

[125px|thumb|left|[இத்தாலியின் டொரினோவில் ஏரோன்வி தாமசு, 2006]]
125px|thumb|right|இம்மாகினும் போசியாவும் சுவரொட்டி(2008) - கியான்பீரோ அக்டிசு, இத்தாலி
## தோற்றம்
இந்த இயக்கம் 2007ஆம் ஆண்டில் இத்தாலியிலுள்ள டொரினோ நகரின் *ஆல்ஃபா தியேட்டரோ (Alfa Teatro)*வில் டிலான் தாமசின் மகள் ஏரோன்வி தாமசு, லிடியா சியரெல்லி, கியான்பீரோ மற்றும் சில கவிஞர்களும் கலைஞர்களும் அடங்கிய ஓர் சிறு குழுவினால் தோற்றுவிக்கப்பட்டது. இவர்கள் எழுதப்பட்ட காவியங்களின் தாக்கமும் வரைசித்திரங்களின் தாக்கமும் இணைந்தால் ஏற்படும் புதிய கலைவடிவம் அதனை தோற்றுவித்த வடிவங்களைவிட சிறப்பாக இருப்பதுடன் இன்னும் அழுத்தமாக வெளிப்படுத்துவதாக நம்புகின்றனர். 

இம்மாகினும் போசியாவும் கௌரவ அங்கத்தினர்களாக அமெரிக்க கவிஞர் லாரென்சு ஃபெர்லிங்கெட்டியும் இத்தாலிய கலைஞர் உகோ நெஸ்போலோவும் உள்ளனர். நார்தர்ன் மிசிகன் பல்கலைக்கழகத்தின் பேராசியரும் கவிஞருமாகிய பெவர்லி மாதெர்னும் அங்கத்தினராக உள்ளார். இயக்கத்தின் அலுவல்முறை கலை மதிப்புரைஞர்களாக மேரி கோர்கியும்  என்சோ பாப்பாவும் உள்ளனர்.

## கொள்கை விளக்க அறிக்கை
இருபது மொழிகளில் பத்து அம்ச கொள்கை விளக்க அறிக்கை வெளியிடப்பட்டுள்ளது. நான்காவது அம்சமாக கவிஞர்களுக்கும் கலைஞர்களுக்கும் " அயல் கருவாக்கல் நேரங்கள்" பரிந்துரைக்கப்படுகின்றன: ஓர் ஓவியர் கவிஞருக்கு கவிதை எழுதத் தூண்டலாம் அல்லது ஓர் கவிஞரின் பாடல்கள் ஓர் ஓவியம் உருவாகக் காரணமாக அமையலாம். 

## காட்சிக்கூடம்

File:IMMAGINE&POESIA Wish Tree.JPG|இரோசிமா அருங்காட்சியகத்தில் இவ்வியக்கத்தினர் உருவாக்கிய பாடல்களும் வண்ண அட்டைகளும்
File:For Yoko Ono's wish tree at MoMA.JPG|நியூயார்க்கில் இம்மாகினும் போசியாவும் இயக்கத்தினரின் வண்ண அட்டைகள் 
File:The Paper Crane.jpg|
File:IMMAGINEnPOESIA.JPG|
|
File:Times Square Lights.jpg|



## Web Site
http://immaginepoesia.jimdo.com/

## மேற்கோள்கள்


பகுப்பு:கலை இயக்கங்கள்
சிஎல்எஸ் (கட்டளை)

**சிஎல்எஸ்** *(<tt>*'cls**</tt> - **cl**ear **s*'creen)* கட்டளை என்பது மைக்ரோசாஃப்ட் நிறுவனத்தின் டாஸ் போன்ற இயங்குதளங்களில் பயன்படுத்தப்படும் ஒரு கட்டளை ஆகும். இது திரையில் உள்ள கட்டளைகளையும் கட்டளைகள் உருவாக்கிய விளைவுகளையும் அழிக்க உதவுகிறது. ஆனால் இது பயனரின் கட்டளை வரலாற்றை அழிப்பதில்லை. லினக்ஸ் மற்றும் யுனிக்ஸ் போன்ற இயங்குதளங்களில் கிளியர் கட்டளை இதே பயன்பாட்டைத் தருகிறது.

பகுப்பு:கணினியியல்
அறம் பாடுதல்

**அறம் பாடுதல்** என்பது தமிழ் இலக்கியத்தில் ஒரு கவிஞன் தனக்கு அநீதி இழைக்கப்பட்டதாக உணரும்போது அநீதி இழைத்தவர் அழியவேண்டும் என்று சாபமிட்டு பாடல் எழுதும் செயலாகும். வஞ்சப்புகழ்ச்சியாக அவ்வாறு எழுதுவதும் உண்டு. இது தவிர கவிஞன் நினைக்காமல் எழுதிய ஒரு பாடலின் தவறான பொருள் பலித்துவிடுவதை **அறம்பற்றுதல்** அல்லது **அறமாதல்** என்பார்கள். இது தொன்மையான தமிழ் நம்பிக்கை. சரியாக சொல்லப்பட்ட வார்த்தை கொல்லும் தன்மை கொண்டது என்பதே இந்த நம்பிக்கையின் ஆதாரம். இது தொல்தமிழ்ப் பண்பாட்டில் சொல் எப்படி மதிக்கப்பட்டது என்பதைக் காட்டுகிறது. கவிதை எப்போதும் அறத்தின் பக்கமே நிற்கும் என்ற நம்பிக்கையையும் காட்டுகிறது.

## வரலாறு

சங்கப்பாடல்களில் அறம்பாடுதலைப்பற்றி ஏதும் வரவில்லை. ஆனால் புலவர்கள் ஒரு மன்னனை பாடாது விடுவதென்பது மாபெரும் தண்டனையாக கருதப்பட்டது. பெண்கொலை புரிந்த நன்னன் என்ற மன்னனை புலவர்கள் புறக்கணித்தமையால் அவன் தீராப்பழிக்கு ஆளானான் என்று புறநாநூறு பாடல்கள் சொல்கின்றன. 

பின்னர் சமணத்தின் பாதிப்பால் அறம்பாடும் முறை உருவாகியிருக்கலாம். சமண முனிவர்கள் அவர்களை மீறி ஓர் அநீதி நிகழ்ந்தால் அந்த இடத்துக்குச் சென்று உண்ணாநோன்பிருந்து உயிர்விடுவார்கள். அஞ்சினான் புகலிடம் என்ற அமைப்பு சமணர்களுக்கு உரியது. சமண முனிவர்கள் எல்லை வகுத்து அமைத்த அந்த இடத்துக்குள் எவரும் எவரையும் கொல்லக்கூடாது. அப்படி கொல்லப்பட்டால் கொன்றவன் வாசலில் அனைத்து சமண முனிவர்களும் உயிர் துறப்பார்கள். அதன்பின் அந்த மன்னனும் மக்களால் வெறுக்கபடுவான். அதே மனநிலை அறம்பாடுவதில் காணக்கிடைக்கிறது.

தமிழ் மரபில் அறம்பாடுதலின் புகழ்பெற்ற கதை இரண்டாம் நந்திவர்ம பல்லவனைப் பற்றியது. இவன் தன் தாயாதிகளை வாரிசுப்போரில் அறமில்லாமல் கொன்றொழித்தான். தப்பி ஓடிய ஒரு தாயாதியின் வாரிசு தமிழ் கற்று வார்த்தைக்கு வார்த்தை அறம் வைத்து நந்திக் கலம்பகம் என்ற நூலை எழுதி அரங்கேற்றினான். அறச்சாபம் ஏற்ற நந்திவர்மன் சிதைகூட்டச்சொல்லி அதில் ஏறி உயிர்துறந்தான்.

பகுப்பு:தமிழ் இலக்கியம்
அலெக்சாண்டர் லுகசெங்கோ

**அலெக்சாந்தர் கிரிகோரியெவிச் லுக்கசேங்கோ** (*Alexander Grigoryevich Lukashenko*, பெலருசிய மொழி: *Аляксандр Рыгоравіч Лукашэнка*, , பிறப்பு: ஆகத்து 30, 1954) பெலருஸ் நாட்டின் தற்போதைய அரசுத்தலைவர் (சனாதிபதி) ஆவார். 1994 முதல் தொடர்ந்து இப்பதவியில் இருக்கிறார். லுக்கசேங்கோ அரசுக்குச் சொந்தமான விவசாயப் பண்ணை ஒன்றில் பணிப்பாளராகவும், சோவியத் எல்லைப் படைப் பிரிவிலும் பணியாற்றிய பின்னர் அரசியலுக்கு வந்தார். இவரே பெலருஸ் சோவியத் ஒன்றியத்தில் இருந்து பிரிவதற்கு எதிராக வாக்களித்த ஒரேயொரு அரசுப் பிரதிநிதியாவார். மேலும் இவர் ஐரோப்பா வின் இறுதி சர்வாதிகாரியாக கருதப்படுகிறார்.
## குற்றச்சாட்டுகளும், சர்ச்சைப் பேச்சுகளும்
* உருசியா அதிபர் விளாதிமீர் புடினுக்கு மிகவும் நெருக்கமான இவர், 2022 உக்ரைன் மீதான உருசியாவின் படையெடுப்பிற்காக ருசியாவின் ஆயுதப்படைகளை தனது பெலருஸ் மண்ணில் தங்கியிருக்க அனுமதி அளித்ததுடன், உக்ரைன் நாட்டின் தலைநகரான கீவ் நகரத்தை நோக்கி ருசியப் படைகள் படைகள் நகர்ந்து செல்வதற்கும் உதவியவர் என இவர் மீது குற்றம் சாட்டப்படுகிறது.
* 2020ஆம் ஆண்டு நடந்த பெலருஸ் அதிபர் தேர்தலில் முறைகேடு செய்து வெற்றி பெற்றதாக எதிர்கட்சிகள் குற்றம்சாட்டிய நிலையில், லூகஷென்கோவை ருசிய அதிபர் புதின் ஆதரித்தார். லூகஷென்கோவுக்கு எதிராக பெருமளவு போராட்டங்கள் நடந்த போதிலும் அவர் பதவியில் இருந்து விலக மறுத்துவிட்டார்.
*கடந்த 2022 சனவரியில் உக்ரேன் மீது ருசியா தாக்குதல் நடத்தக்கூடும் என்ற எச்சரிக்கை பரவிய நிலையில், இவர் பெலருஸ் படைகளை, ருசியப்படைகளுடன் இணைந்து கூட்டுப் போர்ப்பயிற்சியில் ஈடுபடுத்த அனுமதி அளித்தார்.
* கொரோனாவை ஒழிக்க மக்கள் வோட்கா மதுபானம் குடிக்க வேண்டும் என்று அவர் கூறியது பெலருஸ் நாட்டில் சர்ச்சையை ஏற்படுத்தியது.

## வெளி இணைப்புகள்

பகுப்பு:பெலருசிய அரசியல்வாதிகள்
பகுப்பு:1954 பிறப்புகள்
பகுப்பு:வாழும் மக்கள்
கோனம் பொஜ்ஜ

வேடுவர்|thumb|right
**கோனம் பொஜ்ஜ** என்பது இலங்கை வேடுவர்கள் அணியும் உடை, துணி வகைகளுக்கு கூறும் பெயராகும். தற்காலத்தில் ஆண் வேடுவர்கள் கோவனமும், பெண் வேடுவர்கள் துண்டுத், துணிகளையும் அணிவர். இதனையே கோனம் பொஜ்ஜ என்பர்.

## புராதன மறைப்புக்கள்
வேடுவர்கள் இலங்கையில் புராதனக் குடிகளாகக் கருதப்படுகின்றனர். ஆரம்பகாலங்களில் இவர்கள் தனது அந்தரங்கப் பகுதிகளை மறைத்துக் கொள்வதற்காக இலைகள், சிறிய மரக் கிளைகள் போன்றவற்றை அணிந்ததாக வரலாற்றுச் சான்றுகள் குறிப்பிடுகின்றன. இத்தகைய இலைகள், கிளைகளை காட்டில் காணப்படக்கூடிய ஒரு வித நார் கொண்டு கயிறு போல இடுப்பில் கட்டி அதனுள்ளே இந்த இலைகள், கிளைகளை சொருகிக் கொள்வார்கள்.

## வேடுவக் கலாசாரத்துக்குட்பட்டவை.
வேடுவர்களின் வாழ்க்கை காடுகளிலே அமைந்திருந்தது. இந்த வேடுவர்கள் காடுகளில் இயற்கை வனமிக்க பிரதேசங்களில் சமூகமாக வாழத் தலைப்பட்டதும் இவர்களது வாழ்க்கை முறைகளில் சிற்சில மாற்றங்கள் ஏற்பட்டுள்ளன. எவ்வாறாயினும், வேடுவர்களைப் பொறுத்தமட்டில் அவர்களது நடை, உடை, பாவனை, செயற்பாடுகள் வேடுவக் கலாசார உரிமைகளுக்குட்பட்டவையாகவே இருக்கின்றன.

## தற்கால ஆண் வேடுவர்களின் துணிகள்
புராதன யுகத்தில் இருந்து வேடுவர்களைப் போலல்லாது தற்கால ஆண் வேடுவர்கள் துணிகள் அணிகின்றனர். ஆனால், கோவனமும் இடுப்பைச் சுற்றி அணியும் ஒரு துணித் துண்டுமாகும். வேடுவர்கள் தமக்குச் சொந்தமானதை உள்ளே வைத்துக் கட்டிக் கொள்ளும் இத்துணியை இடுப்பைச் சுற்றிக் கட்டிக் கொள்வர்.

## துணிப்பொதியில் உள்ளவை
வெற்றிலைப்பை, பாக்குவெட்டி, காசு மற்றும் பாதுகாத்துக் கொள்ளத் தேவையான பொருட்கள் இருப்பின் அவை அனைத்தும் இப்பொதியில் அடங்கும். கோவனம் அணியப்பயன்படும் கயிறு ஒரு வகை நாராலானதாகும்

## கண்டங் கோடரி
கண்டங் கோடரி என்படும் ஒரு வகை தற்காப்பு ஆயுதம் எப்பொழுதும் ஆண் வேடுவர்களின் தோலில் இருக்கும். இது வேடுவக் கலாசார உரிமைகளுக்குட்பட்டவையாகும்.

## பெடீ கோனம் பொஜ்ஜ
வயது முதிர்ந்த பெண்களும் சிறுமிகளும் உடலின் மேற்பகுதியை மறைப்பதில்லை. பிள்கைள் உள்ள சில தாய்மார்களும் உடலின் மேற்பகுதியை திறந்து கொண்டிருப்பார்கள். ஆனால், தற்போது வேடுவப் பெண்களும் தமது முழு உடலையும் மறையுமாறு உடை அணிகின்றனர்.

பெண்களின் உடைகளும் தற்காலத்தில் வித்தியாசமாகியுள்ளது. அது ஒரு துண்டு சீத்தைத் துணியாக மாறியுள்ளது. அதனை அவர்கள் 'பெடீ கோனம் பொஜ்ஜ' என்பார்கள். பெடீ என்பது பெண்களைக் குறிக்கும் வேடுவக் சொல்லாகும்.
## வெளி இணைப்புகள்
*Vedda lore
*East coast Veddas

பகுப்பு: வேடுவர் சமூகம்
மூளைத்தண்டு

thumb | வலது**மூளைத் தண்டு** *(*'brain stem*') *என்பது மூளையின் கீழ்ப்பகுதி ஆகும். இது மூளையின் பிற பகுதிகளை தண்டுவடத்துடன் இணைக்கின்றது.

இதை மூன்று பகுதிகளாகப் பிரிக்கலாம். அவை பான்ஸ், நடுமூளை, பின்மூளை(முகுளம்) என்பனவாம்.

முதல் இரண்டு கபால நரம்புகள் (cranial nerves) தவிர மற்ற கபால நரம்புகள் மூளைத் தண்டில் இருந்து தான் புறப்படுகின்றன.

பகுப்பு:உடற்கூற்றியல்
பன்னாட்டு ஒலிம்பிக் குழு

[left|thumb|250px| [லோசான்|லோசானில் அமைந்துள்ள அலுவலகம்]]
**பன்னாட்டு ஒலிம்பிக் குழு ** (, ) (சுருக்கமாக **ப.ஒ.கு**) சூன் 23, 1894 அன்று *டெமெட்ரியோசு விகேலசை* முதல் தலைவராகக் கொண்டு சுவிட்சர்லாந்தின் லோசான் நகரில் பியர் டி குபேர்டன் துவக்கிய ஓர் பன்னாட்டு அமைப்பாகும். இன்று 205 நாடுகளின் தேசிய ஒலிம்பிக் குழுக்கள் இதில் அங்கம் வகிக்கின்றன.

ஒவ்வொரு நான்காண்டுகளுக்கு ஒருமுறை நடத்தப்படும் நவீன குளிர்கால மற்றும் வேனில் கால ஒலிம்பிக் விளையாட்டுக்களை ப.ஒ.கு ஒருங்கிணைக்கிறது. ப.ஒ.கு ஒருங்கிணைத்த முதல் ஒலிம்பிக் போட்டிகள் கிரேக்கத்தின் ஏதென்ஸ் நகரில் நடந்த 1896 கோடைக்கால ஒலிம்பிக் விளையாட்டுப் போட்டிகள் ஆகும்; முதல் குளிர்கால போட்டிகள் பிரான்சின் சமோனிக்சில் நடந்த 1924 குளிர் கால ஒலிம்பிக் விளையாட்டுகள் ஆகும். 1992 வரை குளிர்கால விளையாட்டுக்களும் கோடைகால விளையாட்டுக்களும் ஒரே ஆண்டில் நிகழ்த்தப்பட்டன. அதன் பின்னர் ப.ஒ.கு குளிர்கால விளையாட்டுக்களை இரு கோடைகால விளையாட்டுக்களுக்கு இடையே இரண்டாம் ஆண்டு நடத்துகிறது. இது இரண்டை திட்டமிட போதிய நேரம் ஒதுக்கவும் வளங்களை கால இடைவெளியில் முழுமையாக பயன்படுத்திடவும் உதவுகிறது.

## வெளியிணைப்புகள்
* ப.ஒ.கு அலுவல்முறை இணையதளம்
* மேலோட்டப்பார்வை-ஏற்று நடத்தும் நகரங்களின் தேர்வு

## மேற்கோள்கள்

பகுப்பு:ஒலிம்பிக் விளையாட்டுகள்
பகுப்பு:விளையாட்டு அமைப்புகள்
முன்மூளை

**முன்மூளை**  *(*'prosencephalon** or **forebrain*') *என்பது மூளையின் கருநிலை வளர்ச்சியில் முன்புறமாக வளரும் பகுதியாகும். முன்மூளை, நடுமூளை, பின்மூளை ஆகியன முதுகுநாணிகளின் மூளையின் கரு நிலை வளர்ச்சியின் முக்கியப் பிரிவுகளாகும். முன்மூளை  உடல்வெப்பநிலை, இனப்பெருக்கம், உண்ணுதல், தூக்கம், உணர்வு வெளிப்பாடு போன்றவற்றைக் கட்டுப்படுத்துகிறது.

## உசாத்துணை
* NIF Search - Forebrain 

பகுப்பு:உடற்கூற்றியல்
எச்டி 15082

**எச்டி 15082** (*HD 15082*) அல்லது **வாஸ்ப்-33** (*WASP-33*) என்பது 378 ஒளியாண்டுகளுக்கு அப்பால் அந்திரொமேடா பேரடையில் காணப்படும் ஒரு விண்மீன் (நட்சத்திரம்) ஆகும்.

மிகவும் சூடான வியாழனை ஒத்த "எச்டி 15082 பி" என அழைக்கப்படும் புறக்கோள் ஒன்று 1.22 நாட்களுக்கு ஒரு தடவை இந்த விண்மீனைச் சுற்றி வருவதாக 2010 ஆம் ஆண்டில் அறிவிக்கப்பட்டது. வியாழனை விட இப்புறக்கோள் 4.1 மடங்கு எடை முறைவானதாகும்.

## மேற்கோள்கள்

 

பகுப்பு:விண்மீன்கள்
பகுப்பு:அந்திரொமேடா (விண்மீன் குழாம்)
மைய நரம்பு மண்டலம்

**மைய நரம்பு மண்டலம்** *(Central nervous system - CNS)*, அல்லது **மைய நரம்புத் தொகுதி**, என்பது நரம்பு மண்டலத்தின் இரு பெரும் பிரிவுகளில் ஒன்றாகவும், மிகப்பெரிய பகுதியாகவும் இருப்பதுடன், தான் பெறும் தகவல்களை ஒன்றிணைத்து தொழிற்படும் ஆற்றல் கொண்டதாகவும் இருக்கின்றது. இது மூளை மற்றும் முண்ணாணை (தண்டுவடத்தை) உள்ளடக்கியது. விழித்திரையும் (retina), விழி நரம்பும் (optic nerve), முளைய விருத்தியின் போது மூளைவிருத்தி நிகழ்கையில், அங்கிருந்து உருவாகும் வெளிவளர்ச்சிகளாக இருப்பதனால், அவையும் மைய நரம்பு மண்டலப் பகுதியாகவே கொள்ளப்படுகின்றது. இவை மட்டுமே நேரடியாப் பார்க்கக்கூடிய அமைப்புக்களாக உள்ளன. மைய நரம்பு மண்டலமானது, புற நரம்பு மண்டலத்தோடு *(peripheral nervous system)* இணைந்து உயிரினத்தின் நடத்தை, தொழிற்பாடுகளைக் கட்டுப்படுத்துகின்றது.

மையநரம்பு மண்டலம் எலும்புகளால் பாதுகாக்கப்படுகிறது.  மூளை கபால எலும்புகளாலும், முண்ணாண் முதுகெலும்புகளாலும் பாதுகாக்கப்பட்டுள்ளன.

## பரிணாமம்
பரிணாம வளர்ச்சியில் பிளனேரியா எனும் தட்டைப்புழுவில் தான் தெளிவாக வேறுபடுத்தி அறியக்கூடிய மைய நரம்பு மண்டலம் மற்றும் புற நரம்பு மண்டலம் எனும் வேறுபாடு காணப்படுகிறது. பாலூட்டிகளில் மட்டுமே புதுமூளைப்புறணி காணப்படுகிறது. பைப்பாலூட்டிகள், பிளாட்டிபசு போன்றவற்றில் பெரும்பாலான நஞ்சுக்கொடிப் பாலூட்டிகளின் மூளையில் காணப்படுவது போல் மேடு பள்ளங்கள் கிடையாது. எலி நஞ்சுக்கொடிப் பாலூட்டியெனினும் அதன் சிறிய மூளையில் மேடு பள்ள மடிப்புகள் இல்லை. பூனையில் ஓரளவு மடிப்புகள் உண்டு. மனிதரிலோ அளவற்ற மடிப்புகள் உண்டு.

## மேற்கோள்கள்

பகுப்பு:உடற்கூற்றியல்
பகுப்பு:நரம்பியல்
பகுப்பு:நரம்புத் தொகுதி
தசை வலி

**தசை வலி** (Myalgia) என்பது என்பது ஒரு தனி நோய் அன்று. பல நோய்களில் காணப்படக் கூடிய ஓர் அறிகுறி ஆகும். தசை வலியின் பொதுவான காரணம் ஒரு தசையை அல்லது ஒரு தசைக்குழுவை நீண்ட நேரம் பயன்படுத்துவது ஆகும். நீண்ட நேரம் தசையைப் பயன்படுத்தும் போது தசைகளில் லாக்டிக் அமிலம் மிகுந்து வலி உண்டாகிறது. நீடித்த பயன்பாடு அல்லது அடி இல்லாமல் தசை வலி ஏற்படுவது வைரஸ் காய்ச்சலில் ஏற்படும்.

பகுப்பு:நோய் அறிகுறிகள்
லோசான்

**லோசான் ** (Lausanne, loˈzan) சுவிட்சர்லாந்தின் பிரெஞ்சு மொழிப் பேசும் பகுதியில் உள்ள ரோமண்டியில் உள்ள ஓர் நகரமாகும். வாட் கன்டனின் தலைநகரமும் ஆகும். லோசான் மாவட்டத் தலைநகரும் இதுவே. ஜெனிவா ஏரியின் கரையில் அமைந்துள்ளது.  லோசன்  வடமேற்கில் ஜூரா மலைகளைக் கொண்டு பிரான்சின் எல்லை நகரான **எவியன் லெ பெய்ன்சை** எதிர் நோக்கி அமைந்துள்ளது. லோசான் ஜெனிவாவிலிருந்து வடகிழக்கில்  உள்ளது.

2009 இறுதியில் மக்கள்தொகை 125,885ஆக இருந்தது. நாட்டின் நான்காவது மிகப்பெரும் நகரமாக உள்ளது. பன்னாட்டு ஒலிம்பிக் குழுவின் தலைமையகம் இங்கு அமைந்துள்ளது'. விளையாட்டு பிணக்குத் தீர்வாணையத்தின் தலைமையகமும் இங்குதான் உள்ளது. இந்நகரைச் சுற்றிலும் திராட்சைத் தோட்டங்கள் உள்ளன. லோசான் நகரத் தொடர்வண்டி அமைப்பில் 28 நிலையங்கள் உள்ளன. உலகில் விரைவுப் போக்குவரத்து நகர்த் தொடர்வண்டி அமைந்துள்ள மிகச்சிறிய நகராக விளங்குகிறது.
## மேற்கோள்கள்


## வெளி யிணைப்புகள்

*City of Lausanne, official site
*The official tourism homepage of Lausanne
*Map of Lausanne
*Map of public transport

பகுப்பு:சுவிட்சர்லாந்து நகரங்கள்
நியூயார்க் டைம்ஸ் கட்டடம்

**நியூயார்க் டைம்ஸ் கட்டடம்** *(The New York Times Building)*  நியூயார்க் மாநகரில் உள்ள ஒரு வானளாவி ஆகும். இது 319 மீட்டர் உயரமுடையது. இதில் 52 அடுக்குகள் உள்ளன. இது 2003 ஆம் ஆண்டு கட்ட ஆரம்பிக்கப்பட்டு 2007 ஆம் ஆண்டில் கட்டி முடிக்கப்பட்டது. இது உலகின் உயரமான கட்டடங்களுள் ஒன்றாகத் திகழ்கிறது.
பகுப்பு:ஐக்கிய அமெரிக்க வானளாவிகள்
பகுப்பு:நியூயார்க் நகரம்
செவுள்

**செவுள்** *(gill)* (இலங்கை வழக்கு: **பூ**) என்பது மீன்கள், இருவாழ்விகள் ஆகியவற்றின் சுவாச உறுப்புகள். இவை நீரில் மூச்சு விட உதவுகின்றன. துறவி நண்டுகளின் செவுள் காற்று ஈரப்பதமாய் இருக்குமாயின் நிலத்திலும் சுவாச உறுப்பாய்ச் செயல்படும். விலங்கால் உறிஞ்சப்பட்ட ஆக்சிசன் கரைந்துள்ள நீ்ர் செவுள்களில் உள்ள இறகு போன்ற பாகங்களின் குறுக்கே போகும் போது ஆக்சிஜன் விலங்கின் குருதியால் உறிஞ்சப்படுகிறது; நீர் வெளியேற்றப்படுகிறது. மீன்கள் மற்றும் தவளைகளின் செவுள்கள் அவற்றின் தலை ஓரத்தில் கட்புலனாகாது மறைந்திருக்கும். நீரில் இருந்து மீனை வெளியில் எடுக்கும் போது, நீரின் அடர்த்தியானது, இச்செவுள்களை ஒன்றன் மீது ஒன்று சரிவதையும், ஒன்றன் மேல் ஒன்று ஒட்டிக் கொள்வதையும் தடுக்கும் காரணியாக உள்ளது.


File:Hermit Crab Gills.jpg|ஈரப்பதத்திலும் செயல்படும், மாறுபட்ட செவுள் - கரீபியன் நண்டு
File:Pleurobranchaea meckelii.jpg|வெளிப்புறச் செவுள் - *Pleurobranchaea meckelii*
File:Smooth Newt larva (aka).jpg|இருவாழ்வியான நியூட்டின், லார்வா நிலையில் காணப்படும், வெளிப்புறச் செவுள்  
File:Pacific hagfish Myxine.jpg|செவுள் அற்ற கடல்மீன்
File:Petromyzon marinus.001 - Aquarium Finisterrae.jpg|வளராசெவுள் உள்ள மீன்


## மேற்கோள்கள்

பகுப்பு:நீர்வாழ் விலங்குகள்
பகுப்பு:விலங்கின உடற்கூற்றியல்
மக்குண்ணி

**மக்குண்ணிகள்** *(Detritivores)* என்பவை மக்கி அழுகிக் கொண்டிருக்கும் கரிம உணவை உண்ணும் உயிரினங்கள் ஆகும். இவ்வாறு செய்வதால் இவை உணவுச் சுழற்சியின் சிதைத்தல் வினையில் முக்கியப் பங்காற்றுகின்றன.

இவை சூழல் மண்டலத்தில் முக்கியப் பங்காற்றுகின்றன. இவை மட்டும் இல்லையென்றால் உலகமே பிணக்குவியலாய் குப்பையாய் இருக்கும். இவை உயிர்ப்பொருள் உள்ள எந்த மண்ணிலும் வாழக்கூடியவை. கடலிலும் இவை உண்டு.

மண்புழு அனைவரும் அறிந்த ஒரு மக்குண்ணி ஆகும். நட்சத்திர மீன்கள், சாணிவண்டு, மரப்பேன், புழுக்கள் ஆகியனவும் மக்குண்ணிகள் ஆகும்.

பகுப்பு:உயிரியல் தொடர்பான குறுங்கட்டுரைகள்
ஆதி தாளம்

**ஆதி தாளம்** கர்நாடக இசையில் மிகவும் அதிகமாகப் பயன்படுத்தப்படும் தாளம் ஆகும். இந்த இசையில் 75% கிருதிகள் ஆதி தாளத்துக்கே அமைக்கப்பட்டுள்ளன..
ஏழு தாள வகைகளுள் திரிபுடை தாளம் வகையைச் சேர்ந்த இத் தாளம், ஒரு லகுவையும், இரண்டு திருதங்களையும் உறுப்பாகக் கொண்டது. இத் தாளத்தின் லகு ஒரு தட்டும் மூன்று விரல் எண்ணிக்கையும் கொண்ட சதுஸ்ர லகு. இதனால் "ஆதி" தாளம் சதுஸ்ர சாதி திரிபுடை தாளம் ஆகும்.

கர்நாடக இசை கற்கத் தொடங்கும் மாணவர்களுக்கு ஆதி தாளமே முதலில் கற்பிக்கப்படும் தாளம் ஆகும். ஆதி தாளத்தின் முதல் உறுப்பான லகுவில் நான்கு கால அலகுகளும், அடுத்து வரும் இரண்டு திருதங்கள் ஒவ்வொன்றிலும் இரண்டு கால அலகுகளுமாக மொத்தம் எட்டுக் கால அலகுகள் உள்ளன. கர்நாடக இசை கற்றலில் முதல் பாடமான சுரவரிசை கற்கும்போது ஸ, ரி, க, ம, ப, த, நி என்னும் ஏழு சுரங்களுடன் மேல் ஸ்தாயியில் வரும் *ஸ்* சையும் சேர்த்து எட்டு சுரங்களை ஆரோகணத்திலும் அவரோகணத்திலும் ஆதி தாளத்துடன் மாணவர்கள் பாடிப் பழகுவர்.  
## மேற்கோள்கள்
பகுப்பு:தாளங்கள்
சய் குங் தீபகற்பம்

**சாயி குங் தீபகற்பம்** (Sai Kung Peninsula) என்பது ஹொங்கொங், புதிய கட்டுப்பாட்டகம் பகுதியுல் உள்ள ஒரு தீபகற்ப நிலப்பரப்பாகும். இந்த தீபகற்பத்தின் தென்மத்தியப் பகுதியில் உள்ள நகரமே சய் குங் நகரம் என அழைக்கப்படுகின்றது. இந்த சயி குங் தீபகற்ப நிலப்பரப்பு சயி குங் மாவட்டத்தின் நிர்வாகப் பிரிவின் கீழுள்ளது. இருப்பினும் இந்த தீபகற்பத்தின் வடப்பகுதி டய் போ மாவட்ட நிர்வாகப் பிரிவிலும், வடமேற்கு சா டின் மாவட்டத்திற்கும் நிர்வாகப் பிரிவின் கீழும் உள்ளன.

இந்த சய் குங் தீபகற்ப நிலப்பரப்பிலேயே ஹேப் துறைமுகம் எனும் சுற்றுலாப் பயணிகளை ஈர்க்கும் இடமும் அமைந்துள்ளது.

## மேற்கோள்கள்

பகுப்பு:ஆங்காங்கின் மூவலந்தீவுகள்
பகுப்பு:சய் குங் மாவட்டம்
பகுப்பு:சா டின் மாவட்டம்
பகுப்பு:டய் போ மாவட்டம்
ஹேப் துறைமுகம்

**ஹேப் துறைமுகம்** (Hebe Haven) அல்லது **பக் சா வான்** என்பது, ஒரு படகுத் துறைமுகமாகும். இது ஹொங்கொங், சய் குங் மாவட்டத்தில், சய் குங் தீபகற்பத்தின் கடலோரமாக அமைந்துள்ளது. இந்த துறைமுகம் கடல் பாதுகாப்பான ஒரு துறைமுகமாகும்.  இது, கடலில் படகுச் சவாரி செய்வோர், காற்றழுத்தப் படகுச் சவாரி செய்வோர், படகு விளையாட்டுப் போட்டிகளில் ஈடுபாடு கொண்டோர் போன்றோரின் சுவர்க்கப் பகுதியாகும். இது சய் குங் போகும் வழியில் உள்ளது. படகு வகைகளில் பலவிதமானவைகள் உள்ளன. பலவிதமான படகு விளையாட்டுக்களும் போட்டிகளும் அடிக்கடி நடைபெறும். இந்த படகு சவாரிகளின் போது உதவுவதற்கான பல சாரணர் பிரிவுகளும் உள்ளன. இதன் கரையில் வசதிகள் மிக்க பல கூடலகங்கள் (clubs) இருக்கின்றன. பன்னாட்டு மட்டத்திலான படகு சவாரிப் போட்டிகளும் இங்கு நடைபெறுவது உண்டு. 

## இயற்கை அழகு
இந்த ஹேப் துறைமுகம் குடா கடலிலேயே அமைந்துள்ளது. சுற்றிவர மூன்று பக்கமும் பசுமையான உயர்ந்த மலைத் தொடர்களைக் கொண்டுள்ளது. அந்த மலைத் தொடர்கள் ஹொங்கொங் அரசாங்கத்தின் கீழுள்ள தேசிய வனங்களாகும். இயற்கை சூழ்ந்த இந்த ஹேப் துறைமுகத்தின் அமைவிடம் கடல் அனர்த்தங்களில் இருந்து பாதுக்காப்பு மிக்க ஒரு இடம் என்றும் கூறப்படுகின்றது. இந்த இடத்திற்கு செல்லும் வாகனங்களில் செல்லும் போது, வாகனங்கள் மலையின் மேலிருந்தே இந்த துறைமுகப் பகுதியூடாகச் செல்லும். அப்போது இந்த துறைமுகம் சுற்றி வர மலைகள் சூழ நடுவே ஒரு பெரும் பள்ளத்தாக்கில் இருப்பது போன்று அழகுடன் காட்சித்தரும். அந்தக் குடா கடல் எங்கும் ஆயிரக்கணக்கான படகுகளின் காட்சி, வாகனத்தில் செல்லும் போதே மனதைக் கொள்ளை கொள்ளும். அத்துடன் சயி குங் கடல் பரப்பில் உள்ள எண்ணற்ற தீவுக் குன்றுகள் தெரியும். இந்த தீவுகளுக்கு உல்லாசப் பயணமாக செல்வோரும் இந்த துறைமுகத்துக்குச் செல்வர்.

## துறைமுகக் கரை
துறைமுகம் மற்றும் அதனை அண்டிய கடற்கரைப் பகுதிகள் பல கிரமாங்களைக் கொண்டுள்ளன. கடலை அண்டியப் பகுதிகளில் மட்டுமே இக்கிராமங்கள் உள்ளன. அந்த கிராமத்தவர் பலர் படகு வாடகைக்கு கொடுத்தல், படகோட்டி பழக்குதல், பயிற்சி அளித்தல் போன்றவைகளையே தொழிலாக கொண்டுள்ளனர். அத்துடன் கரைப் பகுதியில் வசதிகள் மிக்க கூடலகங்கள் பல உள்ளன.  கடல் விளையாட்டுக்களில் தொடர்ந்து ஈடுபடுவோர் அந்த கூடலகங்களில் உறுப்பினரகளாகப் பதிவு செய்துக்கொள்வோரும் உளர். 

அத்துடன் மெரினா குகைத் தோட்டம் எனும் தற்கால வசதிகள் மிக்க வீட்டுத்தொகுதிகள் இந்த ஹேப் துறைமுகப் பகுதியிலேயே அமைந்துள்ளது. 

## மேற்கோள்கள்
  

## வெளியிணைப்புகள்
* http://www.hhyc.org.hk/page.php?page=page1_1.php
* http://www.hhyc.org.hk/findus.php 
* ஹேப் துறைமுகப் படகு காணொளி

பகுப்பு:சய் குங் மாவட்டம்
பகுப்பு:ஹொங்கொங்கில் உள்ள குடாக்கள்
பகுப்பு:ஹொங்கொங் துறைமுகங்கள்
பகுப்பு:ஹொங்கொங் சுற்றுலா தளங்கள்
பகுப்பு:ஹொங்கொங் விளையாட்டுப் போட்டிகள்
பயிண்ட்

**பயிண்ட்** (BIND - Berkeley Internet Name Domain) 2004 தொடக்கம் என்பது மிகப் பரலாகப் பயன்படுத்தப்படும் ஒரு கட்டற்ற களப் பெயர் முறைமை அல்லது டி.என்.எசு வழங்கி.  இதன் தற்போதையை வெளியீடு BIND 9 ஆகும்.  

## இவற்றையும் பார்க்க
* ஹொஸ்ட் கோப்பு

பகுப்பு:டி.என்.எசு மென்பொருள்
பகுப்பு:களப் பெயர் முறைமை
பகுப்பு:வழங்கிகள்
இழிமொழிதல்

**புன்மொழிதல்** அல்லது **இழிமொழிதல்** *(coprolalia)* என்பது இயல்புநிலை மாந்தர் பொதுவிடங்களில் பேசக் கூசும் வார்த்தைகளைப் பேசுதல்.

டூரட் நோய்க்கூட்டறிகுறி உடையோரில் 15 விழுக்காட்டினரிடம் இது காணப்படும். இந்நிலைக்காளானோர் மற்றவர்கள் விரும்பவொண்ணா வகையில் இழிவான வார்த்தைகளைப் பேசுவர். இது பெரும்பாலும் சபிக்கும் வார்த்தைகளின் ஒழுக்காய் அமையும்.

டூரட் நோய்க்கூட்டறிகுறி உடையோர் மட்டுமின்றி பக்கவாதம்,மனச்சிதைவு நோய்   உள்ளோரும் இழிமொழி பேசுவர்.

## மேற்கோள்கள்

பகுப்பு:நோய் அறிகுறிகள்
சாலமாண்டர்

**சாலமாண்டர்** *(*'Salamander**)'' (இலங்கை வழக்கு: **சலமந்தர்''') என்பது ஓர் இருவாழ்வி வகையைச் சேர்ந்த உயிரினம் ஆகும். நான்கு கால்களும் ஒரு வாலும் கொண்டு பார்வைக்குப் பல்லி போல இருந்தாலும் இவை பல்லிகள் அல்ல. இவற்றின் இளம் உயிரினங்கள் குடம்பிகளாக நீரில் இடப்பட்ட முட்டைகளில் இருந்து வெளிவரும். இந்த குடம்பி நிலையில் இவை செவுள்களைக் கொண்டிருக்கும்.

வளர்ந்த சாலமண்டர்கள் பெரும்பாலும் ஈரமான நிலத்திலேயே வாழும். சில சாலமண்டர்கள் நீரிலேயே தங்கும். பார்க்க வளர்ந்தவை போல் காணப்படும் இவை நியூட் (newt) என்று அழைக்கப்பெறும். சில சாலமண்டரக்ள் பாலியல் முதிர்ச்சி அடைந்த பின்னரும் செவுள்களைத் தக்க வைத்திருக்கும். இதற்கு இளம் முதுநிலை (neoteny) என்று பெயர்.
சாலமண்டர்கள் எதிரிகளைத் தாக்க வேதியியல் தற்காப்பு கொண்டவை. இவை உண்பதற்கு நச்சுத்தன்மை உடையவை.

தங்கள் கால்கள் மட்டுமின்றி உடலப்பாகங்களுக்கும் இழப்பு மீட்டல் திறன் பெற்றுள்ள ஒரே நான்கு கால் உயிரினம் சாலமண்டர் தான்.

## மேலும் பார்க்க
*ஓல்ம், புரொட்டிடே குடும்பத்தைச் சேர்ந்த ஒரு பல்லியின நீர்வாழ் சாலமாண்டர்

## மேற்கோள்கள்

பகுப்பு:நிலநீர் வாழிகள்
தொழில்மயமழிதல்

**தொழில்மயமழிதல்** *(Deindustrialization)* என்பது தொழில்மயமாதலுக்கு (industrialization) நேர் எதிர் ஆகும். ஒரு நாட்டில் ஏற்படும் சமூகப் பொருளாதார மாற்றங்களால் அந்நாட்டின் தொழிற்திறன் குறைந்து அந்நாட்டின் ஒட்டுமொத்த ஏற்றுமதி குறைவதை இது குறிக்கும். உலகின் அதிக செல்வமுடைய நாடாக இருந்த இந்தியாவின் செல்வங்கள் சுரண்டப்பட்டு சூறையாடப்பட்டதன் விளைவாக 18 மற்றும் 19 ஆம் நூற்றாண்டுகளில் இந்தியாவில் தொழில்மயமழிதல் ஏற்பட்டது.

பகுப்பு:பொருளாதாரப் பிரச்சினைகள்
மலை பிறப்பு

**மலை பிறப்பு** (orogeny) என்பது மலை உருவாகும் செயல் முறை ஆகும். இரு கண்டத்திட்டுகள் ஒன்றுடன் ஒன்று மோதும் போது இது நடக்கிறது.

## உதாரணம்
* கண்டத்திட்டு கடற்திட்டின் மேல் ஏறுவது (மோதலின்‌றி)
# தென் அமெரிக்காவில் உள்ள ஆண்டிஸ் மலைத்தொடர்

* இரு கண்டத்திட்டுகள் மோதும் போது
# இமய மலைத்தொடர்
# ஆல்ப்ஸ் மலைத்தொடர்

## மேற்கோள்கள்

பகுப்பு:நிலவியல்
மலமுண்ணல்

**மலமுண்ணுதல்** *(*'Coprophagia*')* என்பது ஒரு உயிரினம் தனது மலத்தையோ அல்லது பிறிதொரு உயிரினத்தின் மலத்தையோ உண்ணுதல் ஆகும்.

## தாவரங்களில்
ஊனுண்ணித் தாவரமான நெப்பெந்தசு (Nepenthes) எனும் குடுவைத்தாவரம் ஒன்றியவாழ்வில் உள்ள விலங்குகளின் மலத்திலிருந்து ஊட்டச்சத்து பெறும்.
## பூச்சிகளில்
தாவர உண்ணிகளின் சாணி பெரும்பாலும் பாதி செரிக்கப்பட்டதாகவே இருக்கும். அவற்றை சாணிவண்டுகள், ஈ போன்றவை உண்டு செரிக்கும்.
## விலங்குகளில்
நாய், பன்றிகள் அனைவரும் அறிந்த மலமுண்ணிகள் ஆகும். வீட்டில் வளர்க்கும் பன்றிகளை எவ்விதமான மலமும் உண்ணவிடக் கூடாது. இது நோய்த்தொற்றை உருவாக்கும்.
### நாய்களில்
மலமுண்ணும் நடத்தை நாய்களில் காணப்படுவது பல தமிழ்ப்பழமொழிகளின் மூலம் அறியப்படுகிறது. இந்நடத்தையின் காரணம் எதுவென அறுதியிட்டு அறியப்படவில்லை. கவலை, எசமானர் கவனத்தைத் திருப்புதல், நோய்நிலை, பசி போன்றவை காரணங்களாகச் சொல்லப்படுகின்றன. நாய் உணவில் மிளகு, பைன் ஆப்பிள் போன்றவற்றைச் சேர்ப்பது மலமுண்ணலைத் தடுக்கும் என்று சொல்லப்படுகிறது.
### மனிதர்களில்
மனித சமூகத்தில் மலம் உண்ணல் என்பது மிகவும் இழிந்த ஒன்றாக கருதப்படுகிறது. பாலியல் ரீதியாக மலம் தின்னல், மலம் விரும்புதல் என்று அறியப்படுகிறது. தமிழகத்தில் ஆதிக்க சாதியினர் ஒடுக்கப்பட்டோர் மற்றும் உதாசீனப்படுத்தப்பட்டோர் என்று கருதி ஒருசிலரை கட்டாயப்படுத்தி மலம் தின்னச் செய்த நிகழ்வுகள் பதிவு செய்யப்பட்டு உள்ளன.

## மேற்கோள்கள்

பகுப்பு:உயிரியல் துறைச்சொற்கள்
பகுப்பு:விலங்கின நடத்தையியல்
டம்புள்டோரின் படை

**டம்புள்டோரின் படை** *(Dumbledore's Army)* **(D.A)** என்பது ஜே. கே. ரௌலிங் எழுதிய ஆரி பாட்டர் நாவல்களில் இடம்பெறும் ஒரு அமைப்பு ஆகும். இது ஆரி பாட்டர் அண்டு த ஆர்டர் ஆப் த பீனிக்சு புத்தகத்தில் ஆரம்பித்து கடைசி புத்தகம் வரை தொடர்கிறது. இது இந்நாவலின் முக்கிய கதாப்பாத்திரங்களாகிய ஆரி பாட்டர், ரோன் வீசுளி, எர்மாயினி கிறேன்செர் ஆகியோரால் டொலெரசு அம்பிரிட்ஜின் அதிகாரத்தை எதிர்பதற்கும்,  தீய சக்திகளுக்கு எதிரான கலைகளை கற்றலுக்கும் உருவாக்கப்பட்டது..

பகுப்பு:ஆரி பாட்டர்
லித்தியம் மின்கலன்

**லித்தியம் மின்கலன்** (Lithium battery) என்பது குறைந்த எடையும் அதிக ஆற்றலும் கொண்ட நீடித்து உழைக்கக் கூடிய ஒரு மின்கலன் ஆகும்.கைக்கடிகாரம் போன்றவற்றில் பயன்படுத்தப்படும் இது நாணய வடிவில் தயாரிக்கப்படுகிறது. ஆக்சிசனேற்ற நிலையில் உள்ள லித்தியம் இக்கலத்திற்குத் தேவையான ஆற்றலை வழங்குகிறது. ஒரு முறை இவை ஆற்றலிழந்ததும்;  மீண்டும் திறனேற்றி இவற்றைப் பயன்படுத்த முடியாது. ஆனால் லித்தியம்-அயனி மின்கலன்களோ மீண்டும் மீண்டும் திறனேற்றிப் பயன்படுத்தும் விதத்தில் அமைந்தவையாதலால் மடிக்கணிணி, செல் பேசி ஆகியவற்றில் பயன்படுத்தப்படுகின்றன.

பகுப்பு:மின்சக்தி மூலங்கள்
இடம் சுட்டிப் பொருள் விளக்குதல்

**இடஞ்சுட்டிப் பொருள் விளக்குதல்** (*Explaining with reference to Context*) என்பது இலக்கியம் பயிலும் பள்ளி மற்றும் கல்லூரி மாணவர்களின் திறனைச் சோதிக்கும் தேர்வு வினா வகைகளுள் ஒன்றாகும். இது எழுத்துத் தேர்விலேயே பெரும்பாலும் வினவப்படும். ஒரு இலக்கிய படைப்பில் (கவிதை, உரைநடை அல்லது நாடகம்) இருந்து சில வரிகள் கொடுக்கப்படும். மாணவர்கள் அந்த வரிகளைக் கண்டு அது எந்த நூலில் இடம் பெற்ற வரிகள், யார் யாரிடம் கூறுவதாய் அமைந்தது மற்றும் அவ்வரிகளின் பொருள் ஆகியவற்றை விளக்க வேண்டும்.

பகுப்பு:கல்வி
மெடூசா

**மெடூசா** (Medusa) என்பவள் கிரேக்கத் தொன்மத்தில் வரும் ஓர் அழகி பின் நாட்களில் அரக்கியாக மாறியவள் ஆவாள். இவள் மிகவும் அழகாக இருந்ததால் பல ஆண்கள் இவளை வட்டமடித்து வந்தனர். அந்த அழகு அவளுக்கு ஆபத்தாகவும் மாறியது. அதீனா என்னும் கடவுளுக்கு இவள் அழகின் மேல் பொறாமை ஏற்பட்டது. போஸிடான் என்ற கடல் அரசனுக்கு இவள் மேல் காதல் ஏற்பட்டது. அதனை அவள் ஒத்துக்கொள்ளததால் அவளை வலுக்கட்டாயமாக அதீனா அவர்களின் கோவிலிலே புணர்ந்தான். கோவிலில் இது போன்று நடந்ததால் அதீனா கோவமுற்றார், தன் கர்ப்பைப் பாதுகாத்துக் கொள்ள முடியாத நீ என் சிஷ்யாக இருக்க முடியாது என்றும், என் கோவிலயே அசுத்தம் செய்து விட்டாய் என்றும் கூறி சாபம் மூலமாக அவள் அழகை எல்லாம் பறிக்கின்றார். இவள் யாரையேனும் பார்த்தால் பார்த்தவர்கள் கல்லாகி விடுவர். வெண்கலக்கையும் நச்சுப்பல்லும் உடைய இவளுடைய தலையில் முடிகளுக்குப் பதில் பாம்புகள் இருக்கும். இவள் போர்க்கிஸ் மற்றும் கெடோவின் பிள்ளை ஆவாள். இவள் சக்தி வாய்ந்தவளும் மிகவும் பலம்பொருந்தியவளும் ஆவாள்.  இவள் பேர்சியஸ் என்பவனால் கொல்லப்படுகின்றாள்.

## இவற்றையும் பார்க்க
* கோர்கன்

## மேற்கோள்கள்

பகுப்பு:கிரேக்கத் தொன்மவியல்
நனிநற்சமூகம்

**நனிநற்சமூகம்** (*utopia*) என்பது கண்ணியமான அரசியலையும் சட்டங்களையும் கொண்டிருக்கும் கற்பனைச் சமூகம் (இலட்சிய சமுதாயம்) ஆகும். ஆங்கிலத்தில் இது *யுட்டோபியா* என்று அழைக்கப்படுகிறது

சர் தாமஸ் மோர் தான் 1516 ஆம் ஆண்டு எழுதிய *யுட்டோபியா* எனும் புத்தகத்தில் இச்சொல்லைப் பயன்படுத்தினார். இப்புத்தகம் அட்லாண்டிக் கடலில் இருந்ததானவொரு கற்பனைத் தீவைப் பற்றியது. சமுதாயம், அரசியல், மதம், சூழலியல் ஆகியவற்றின் அடிப்படையில் பல யுட்டோபியக் கருத்தாக்கங்கள் உருவாக்கப்பட்டுள்ளன. ஆனால் நடைமுறையில் இலட்சிய சமுதாயத்தை உருவாக்க முயன்ற அனைத்து முயற்சிகளும் தோல்வியையே கண்டுள்ளன.

பகுப்பு:கற்பனைகள்
பகுப்பு:சமூகவியல்
சந்திரலேகா (நடனக்கலைஞர்)

**சந்திரலேகா** (முழுப்பெயர்: சந்திரலேகா பிரபுதாஸ் படேல்; 6 டிசம்பர் 1928 – 30 டிசம்பர் 2006) பரத நாட்டியத்தை நவீன முறையில் மேம்படுத்திய நடனக்கலைஞர். மேலைநாட்டு நடனக்கலைகளையும் இந்திய நாட்டு களரி போன்ற போர்க்கலைகளையும் பரதநாட்டியத்துடன் இணைத்தார். இந்திய நடனத்தை முன்னெடுத்தவர் என்றும் அவர் புகழப்படுகிறார்.

## வாழ்க்கை
சந்திரலேகா, 1928ம் ஆண்டு டிசம்பர் ஆறாம் தேதி மருத்துவரின் மகளாக மகாராஷ்டிராவில் வாடா என்ற கிராமத்தில் பிறந்தார். இவர் பிறப்பால் குஜராத்தி. சட்டம் படித்த சந்திரலேகா படிப்பை பாதியிலேயே விட்டுவிட்டு நடனக்கலைஞராக ஆனார்.

காஞ்சீபுரம் எல்லப்ப பிள்ளையின் மாணவியாகி பரதநாட்டியம் கற்றார். தஞ்சாவூர் பாலசரஸ்வதி, ருக்மிணிதேவி அருண்டேல் ஆகியோரின் மாணவியாக இருந்தார். கேரளக் களரிப்பயிற்றும் பயின்றிருக்கிறார். இந்திய நடனத்தை மேலைநாட்டு அசைவுகளுடனும், அரங்க உத்திகளுடனும் இணைத்து பெரிய நிகழ்கலையாக ஆக்கினார். ஆடம்பரமான ஒளி, ஒலி அமைப்புகள் கொண்ட நடன நாடகங்கள் அவருடையவை.

## விருதுகள்
*சங்கீத நாடக அகாதமி விருது, 1991
*காளிதாஸ் சம்மன் விருது (2003 - 2004)
*2004 சங்கீத நாடக அகாதமி ஆய்வு உதவி (பெல்லோஷிப்)

## மேற்கோள்கள்

பகுப்பு:நடனக் கலைஞர்கள்
பகுப்பு:1928 பிறப்புகள்
பகுப்பு:2006 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:காளிதாஸ் சம்மன் விருது பெற்றவர்கள்
எதிர்ப் பொருள்

**எதிர்ப்பொருள்** *(anti-matter)* என்பது இப்பேரண்டத்தில் (பிரபஞ்சத்தில்) எங்கும் நீக்கமற நிறைந்திருக்கும் ஒன்றாகும். இது பொருளுக்கு இணையானதும் நேர்எதிரானதும் ஆகும். பொருளும் எதிர்ப்பொருளும் சேர்ந்தால் அவை ஒன்றை ஒன்று அழித்துப் (annihilation) பேராற்றல் வெளிப்படும்.

## உதாரணம்
ஒவ்வொரு அடிப்படைத் துகளுக்கும் ஒரு எதிர்த்துகள் உண்டு. எ.கா: எலக்ட்ரானின் எதிர்த்துகள் பாசிட்ரான் ஆகும். இவை இரண்டும் ஒரே நிறை உடையவை. ஆனால் எலக்ட்ரான் (எதிர்மின்னி) எதிர்மறை மின்சுமையும் பாசிட்ரான் நேர்மறை மின்சுமையும் பெற்றுள்ளன.

## கற்பனைக்கதைகளில்
பெரும்பாலான எழுத்தாளர்கள் தங்கள் கற்பனைக்கதைகளில் எதிர்ப்பொருளைப் பயன்படுத்தி உள்ளனர். டான் பிரௌன் எழுதிய ஏஞ்செல்ஸ் அண்ட் டெமான்ஸ்  நாவலில் எதிர்ப்பொருள் உலகை அழிக்கவல்ல ஆயுதமாய் சித்தரிக்கப்படுகிறது.

## பெருவெடிப்பு
பிரபஞ்சத் துவக்கம் சமஅளவு பொருளும் சமஅளவு எதிர்ப்பொருளும் சேர்ந்து ஒன்றையொன்று அழித்துக் கொண்டதால் உண்டான பெருவெடிப்பினாலேயே என்று நம்பப்படுகிறது.

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:துகள் இயற்பியல்
சாண எரிவாயு

**சாண எரிவாயு** என்பது கால்நடைகளின் சாணத்திலிருந்து நொதித்தல் முறையில் தயாரிக்கப்படும் எரிபொருளாகும். இந்த நொதித்தல் முறைக்கென களன்கள் அமைக்கப்படுகின்றன. சாணத்தினை எரிவாயு கலனுக்குள் செலுத்தி மீத்தேன் என்ற எரிவாயுவினைப் பெருகின்றார்கள்.

இந்த எரிவாயுக் களன்கள் உட்செலுத்தும் குழாய், செரிப்பான், வாயு சேகரிப்பான், சாணக்கழிவுக் குழம்பு வெளியேறும் குழாய், எரிவாயு வெளியேரும் குழாய் ஆகிய பாகங்களைக் கொண்டுள்ளன.

## இந்தியாவில்
இந்தியாவில் மாற்று எரிசக்திக்கான சாண எரிவாயுவினை அமைக்க ஒன்றிய அரசு மானியங்களைத் தருகின்றது. இவ்வாறு எரிசக்திக்கென வாயுக் கலன்கள் எண்ணற்ற வடிவமைப்பில் கிடைப்பதால், சில எரிவாயுக் கலன்களுக்கு மட்டும் ஒன்றிய அரசு மானியம் தருகிறது.

* கிராமத் தொழில் ஆணைக்குழு இரும்பு டிரம் எரிவாயு கலன்
* கதர் கிராம ஆணைக்குழு ஃபைபர் டிரம் எரிவாயு கலன்
* கான்கிரீட் சுவர் டிரம் கலன் (பெரோ சிமெண்ட் வடிவம்)
* பந்து வடிவ நிலையான கூடார கலன் (தீன பந்து வடிவம்)

## ஆதாரங்கள்


## வெளி இணைப்புகள்
* நமக்கு நாமே மின்சாரம் வழிகாட்டுகிறது பெரியார் மணியம்மை பல்கலைக்கழகம் உண்மைதளம் 

பகுப்பு:எரிபொருட்கள்
அபய தானம்

**அபய தானம்** (அடைக்கல தானம்) என்பது சமண சமயத்தினரின்  நான்கு முக்கிய தானங்களுள் ஒன்று. அன்ன தானம், சாத்திர தானம், ஔடத தானம் ஆகியவை மற்ற மூன்றாகும். அபயதானம் என்பது தன்னைக் காக்குமாறு வேண்டி வந்தோரைப் பாதுகாத்தல் ஆகும். சமண ஆலயங்களுக்கு அருகில் இவ்வாறு அண்டி வந்தோரைப் பாதுகாப்பதற்கென்றே தனி இடங்கள் இருந்தன. இவற்றுக்கு **அஞ்சினான் புகலிடம்** என்று பெயர்.

கன்னியாகுமரி மாவட்டம் பத்மநாபபுரம் அரண்மனையில் உள்ள அருங்காட்சியகத்தில் வெள்ளாடைக்காரருக்கு *அஞ்சினான் புகலிடம்* அமைத்த செய்தி உடைய கல்வெட்டு பார்வைக்கு வைக்கப்பட்டுள்ளது.

## மேற்கோள்கள்


பகுப்பு:சமணம்
*
பகுப்பு:சைனம்
பகுப்பு:தானங்கள்
இந்தியப் பொதுத் தேர்தல்கள்

**[[இந்தியா|இந்தியக் குடியரசில்]] பொதுத் தேர்தல்கள்** (*General elections in India*) என்பவை, இந்திய நாடாளுமன்றத்தின் கீழவையான மக்களவை உறுப்பினர்களை இந்தியக் குடிமக்கள் நேரடி வாக்கெடுப்பு மூலம் தேர்வு செய்யும் தேர்தல்களைக் குறிக்கும். மக்களவையில் பெரும்பான்மை உறுப்பினர்களைப் பெறும் கட்சி அல்லது கூட்டணி ஒருவரை இந்தியப் பிரதமராகத் தேர்ந்தெடுக்கிறது.

மக்களவையின் பதவிக்காலம் ஐந்தாண்டுகள் என்பதால் ஐந்தாண்டுகளுக்கு ஒரு முறை பொதுத்தேர்தல் நடைபெறும். ஆனால் ஒரு மக்களவையின் பதவிக்காலம் முடிவதற்கு முன்பே கலைக்கப்பட்டுப் புதிதாகத் தேர்தல்கள் நடத்தப்படலாம். ஒரு அரசு மக்களவையில் நம்பிக்கை வாக்கெடுப்பில் தோற்றுப் பெரும்பான்மையை இழப்பதாலும் அல்லது தானாகவே முன்வந்து பதவி விலகுவதாலும் இந்நிலை ஏற்பட வாய்ப்புண்டு. பொதுத்தேர்தல்களில் 18 வயது நிரம்பிய அனைத்து இந்திய குடிமக்களும் வாக்களிக்கலாம். நாடு முழுவதும் 543 தொகுதிகளிலிருந்து தொகுதிக்கு ஒரு உறுப்பினர் வீதம் 543 உறுப்பினர்கள் தேர்ந்தெடுக்கப்படுவர். பொதுத் தேர்தல் நாடு முழுவதிலும் ஒரே நேரத்திலோ அல்லது பல கட்டங்களாகவோ நடத்தப்படலாம். இத்தேர்தல்கள் இந்தியத் தேர்தல் ஆணையத்தால் நடத்தப்படுகின்றன]]. 1999 பொதுத் தேர்தல் வரை காகித வாக்குச்சீட்டு முறையினால் நடைபெற்ற வாக்கெடுப்பு தற்போது மின்னணு வாக்குப்பதிவு எந்திரங்களின் மூலம் நடை பெறுகிறது.

## வரலாறு

* பாஜக	  - பாரதீய ஜனதா கட்சி
* இதேகா - இந்திய தேசிய காங்கிரசு
*பாலோத	  - பாரதீய லோக் தளம்
*அஇஅதிமுக - அனைத்திந்திய அண்ணா திராவிட முன்னேற்றக் கழகம்
*திமுக - -திராவிட முன்னேற்றக் கழகம்
*ஆஆக     - ஆம் ஆத்மி கட்சி
*பாஜச	  - பாரதீய ஜன சங்கம்
*இபொக	  - இந்தியப் பொதுவுடைமைக் கட்சி 
*பொகமா	  - இந்தியப் பொதுவுடைமைக் கட்சி (மார்க்சிஸ்ட்)
*இதேகா(இ)- இந்திய தேசிய காங்கிரஸ் (இ
*ஜத	  - ஜனதா தளம்
*ஜக	  - ஜனதா கட்சி
* ஜத (ம) = ஜனஜனதா தளம் (ம)
* ஜத (ஐ) = ஜனதா தளம் (ஐக்கிய)
*பிசோக	  - பிரஜா சோசலிசக் கட்சி
*ராலோத   - இராச்டிரிய ஜனதா தளம்
*சோக     - சோசலிசக் கட்சி
*சக	 - சமாஜ்வாதி கட்சி
* பசக =  பகுஜன் சமாஜ் கட்சி
*சுக	 - சுதந்திராக் கட்சி
*தெதேக	 - தெலுங்கு தேசம் கட்சி
*தெராச     - தெலுங்கானா இராட்டிர சமிதி
*ஒய்எஸ்ஆர்காக  - ஒய். எஸ். ஆர். காங்கிரஸ் கட்சி

## மேலும் காண்க
*இந்தியத் தேர்தல்கள்
ஆன்டைனின் தூக்கம்

**ஆன்டைனின் தூக்கம்** (*Sleep of Ondine*) என்பது ஒரு செருமானிய நாட்டுப்புறக் கதை ஆகும். ஆன்டைன் என்பவள் அமரத் தன்மை உடைய அழகியதொரு நீரணங்கு ஆவாள். அவள் மனிதரைக் காதலிப்பாளேயாயின் அவளது சாகா வரம் போய் விடும் என்பது அவளது விதி.

கடைசியாக லாரன்சு எனும் செருமானிய வீரன் ஒருவன் மீது அவள் காதல் கொள்கிறாள். அவர்களது திருமணத்தின் போது லாரன்சு “விழித்திருக்கும ஒவ்வொரு மூச்சிலும் நான் உ‌ன்னை என்றென்றும் காதலிப்பேன்!” என உறுதியளிக்கிறான். ஓர் ஆண்டிற்குப் பின் அவர்களுக்கு ஒரு குழந்தை பிறந்தது. அன்று முதல் ஆன்டைனின் அழகும் குறைந்தது. இதனால் லாரன்சுக்கு மனைவி மீதான காதல் குறையத் துவங்கியது.

ஒரு நாள் தன் கணவன் இன்னொரு பெண்ணுடன் இருப்பதை ஆன்டைன் பார்த்தாள். அவனை எழுப்பிய ஆன்டைன் இவ்வாறு சாபமிட்டாள். 'நீ விழித்திருக்கும் ஒவ்வொரு மூச்சிலும் என் மீது அன்பாய் இருப்பதாய் உறுதி சொன்னாய். அப்படியே இருக்கட்டும். இனிமேல் நீ விழித்திருக்கும் வரை மட்டுமே மூச்சு விடுவாய்'

அவனும் முடிந்த மட்டும் தூங்காது விழித்திருந்து விழித்திருந்து பார்த்தான். இறுதியில் உறங்கிப் போனான். அத்தோடு அவன் மூச்சும் நின்று போனது.

## நோய்நிலை
ஆன்டைனின் சாபம் (Ondine's curse) என்பது பிறவி மைய குறைமூச்சுக் கூட்டறிகுறியின் (*Congenital Central Hypoventilation Syndrome*) இன்னொரு பெயர் ஆகும். இந்நோயாளிகள் தானாகவே மூச்சு விடும் திறனை இழந்தவர்கள். ஒவ்வொரு மூச்சையும் இவர்கள் வலியத் துவங்க வேண்டும். இவர்கள் உறங்கினால் மூச்சு விடுதல் கடுமையாய்ப் பாதிக்கப்பட்டு விடும்.

## மேற்கோள்கள்

பகுப்பு:நாட்டுப்புறக் கதைகள்
பகுப்பு:நோய்கள்
அடிப்படைத் துகள்

thumb|right|400px**அடிப்படைத் துகள்** *(elementary particle)* என்பது மேலும் பகுக்க இயலாத துகள் ஆகும். இவை போசான்களாகவோ அல்லது ஃபெர்மியான்களாகவோ இருக்கும்.

அணு ஓர் அடிப்படைத் துகளன்று. ஏனெனில் அது புரோட்டான், எலக்ட்ரான் மற்றும் நியூட்ரான்களால் ஆனது. புரோட்டானும் ஓர் அடிப்படைத் துகளன்று. ஏனெனில் அது குவார்க்குகளால் ஆனது. குவார்க் ஓர் அடிப்படைத் துகள் ஆகும். இதை மேலும் பகுக்க இயலாது.

ஒவ்வொரு அடிப்படைத் துகளுக்கும் நிறை, மின்சுமை, தற்சுழற்சி *(spin)* என்று மூன்று முக்கியப் பண்புகள் உண்டு.

#### எதிர்த் துகள்கள்

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:அடிப்படை அணுத்துகள்கள்
வாழைத்தோட்டத்து ஐயன்

**வாழைத் தோட்டத்து ஐயன்** என்பவர் நாட்டார் தெய்வங்களுள் ஒருவராவார். இவருக்கு கோயம்புத்தூர் மாவட்டத்தில் உள்ள கருமத்தம்பட்டி எனும் ஊரில் கோயில் உள்ளது. வெகுகாலங்களுக்கு முன் இந்தப் பகுதியில் வாழ்ந்த சின்னய்யன் என்பவரையே வாழைத் தோட்டத்து ஐயன் என மக்கள் வழிபடுகின்றார்கள்.

இந்தக் கோவிலில் கொடுக்கப்படும் புற்று மண் விஷக்கடி போன்ற விஷ சம்மந்தமான நோய்களுக்கு மருந்தாக இருப்பதாக நம்பப்படுகிறது. 

## மேற்கோள்கள்

## இவற்றையும் பார்க்கவும்

* தமிழர் நாட்டுப்புறத் தெய்வங்கள்
* காவல் தெய்வங்கள் பட்டியல், தமிழ்நாடு

பகுப்பு:தமிழர் நாட்டுப்புறத் தெய்வங்கள்
முதிர் வளையம்

**முதிர் வளையம்** அல்லது **கருவிழிப்படல முதிர் வளையம்** (*arcus senilis corneae*) என்பது வெண்மையான அல்லது சாம்பல்நிறமான ஒளிபுகாத வளையமொன்று கருவிழிப்படலத்தைச் (cornea) சுற்றிக் காணப்படுவது ஆகும். இது பிறப்பின்போது காணப்பட்டுப் பின்னர் மறைந்துவிடும், எனினும் 60 – 70 வயதுக்கு மேற்பட்டவர்களில்  பொதுவாகக் காணப்படலாம், குருதியில் கொலஸ்ட்ரால் அதிகம் உள்ளோரில் அல்லது நீரிழிவு நோயுள்ளவர்களில்  ஆரம்பகாலங்களிலேயே (40 வயதளவில்) தோன்றலாம், எனினும் இது எவ்வித நோய்கள் இல்லாமலும் தோன்றலாம், அத்தகைய சூழ்நிலையில் குறிப்பிட்ட நபருக்கும் குடும்பத்தில் உள்ளோருக்கும் பரம்பரை உயர் குருதிக் கொலஸ்ட்ரால் நோய் உண்டா எனப் பார்ப்பது சாலச் சிறந்தது.

பொதுவாக இவ்வளையம் கருவிழிப்படலத்தின் ஏதாவது ஒருபகுதியைச் சுற்றி பிறைவடிவான வளையமாக அல்லது கருவிழிப்படலத்தை முற்றாகவும் சூழ்ந்து முழுவட்டமாகக் காணப்படும்.

கருவிழிப்படலத்தைச் (cornea) சுற்றிக் கொழுப்புப் படிவதே இதன் காரணமாகும். ஒருபக்கக் கண்ணில் மட்டும் தோன்றினால் இவ்வளையம் தோன்றாத கண்ணுக்குக் குருதியோட்டம் குறைவு எனக் கருதவேண்டும்.

பகுப்பு:கண் குறைபாடுகள்
தன்வந்திரி

**தன்வந்திரி** (*Dhanvantari*) இந்து மதத்தில் நல்ல உடல்நலத்திற்காக வழிபடப்படும் கடவுள் வடிவங்களுள் ஒன்றாகும்.  விஷ்ணுவின் அவதாரமாகக் கருதப்படும் இந்த வடிவம், தசாவதாரத்திற்குள் சேர்வதில்லை. பெரும் புகழ்வாய்ந்த விஷ்ணு கோவில்களில் மட்டும் தன்வந்திரி(தனிக்கோயிலில்) காணப்படுகிறார். இந்து மத வேதங்கள் மற்றும் புராணங்கள் தன்வந்திரியை தேவர்களின் மருத்துவர் என்றும் ஆயுர் வேத மருத்துவத்தின் கடவுள் என்றும் குறிப்பிடுகிறது. தமிழ் மருத்துவத்தின்படி தன்வந்திரி என்பவர் பதினெண் சித்தர்களுள் ஒருவராவார்.

## தன்வந்திரி அவதாரம்
### வடிவம்

பழமையான சமஸ்கிருத விஷ்ணுதர்மோத்தர புராணத்தின்படி, தன்வந்திரி நான்கு கைகளுடன் அழகிய தோற்றத்தில் இருப்பவர். வலது கை ஒன்றில் சங்கும் மற்றொன்றில் அமிர்தமும் இடது கை ஒன்றில் சக்கரமும், மற்றொன்றில் அட்டைப்புழுவும் கொண்டிருக்கிறார். சில நூல்களின்படி அமிர்தம், சங்கு, மூலிகைக் கொடி மற்றும் ஆயுர்வேத நூலினைக் கையில் கொண்டிருப்பார் எனவும் விவரிக்கின்றன.

### அவதாரத் தோற்றம்
தேவர்கள் அசுரர்களுடன் போராடி  வலிமை இழந்தவர்களானார்கள். அவர்களுக்கு உயிர் அச்சம் ஏற்பட்டது. எனவே படைக்கும் கடவுள் பிரம்மாவிடமும், தேவர்கள் தலைவரான இந்திரனிடமும் முறையிட்டார்கள். தேவர்களுக்கு வாழ்வளிப்பதற்காகப் பாற்கடல் கடையப்பட்டது. அப்போது கடலிலிருந்து தன்வந்திரி அவதாரம் செய்தார் என்று புராணங்கள் கூறுகின்றன. இவரின் திருக்கரத்தில் உள்ள கலசத்திலிருந்து வழங்கிய அமிழ்தத்தை தேவர்கள் உண்டதால் நிறைவாழ்நாளைப் பெற்றனர்.

### மருத்துவம்
தனு என்ற வார்த்தைக்கு அம்பு, உடலைத் தைத்தல் என்கிற பொருள் உண்டு. எனவே, தன்வந்திரி என்கிற வார்த்தைக்கு அறுவை சிகிச்சை முறையில் சிறந்தவர் என்றும் கொள்ளலாம். பிரமன் நான்கு வேதங்களையும் படைத்து, அதன் சாரமாகிய ஆயுர்வேதத்தையும் படைத்தான். இந்த ஆயுர்வேதம் நன்றாகத் தழைத்தோங்கி, பலரையும் அடைய வேண்டும் என்பதற்காக, முதலில் சூரியக் கடவுளுக்கு உபதேசித்தார் பிரம்மன். சூரியனும் இதை நன்றாகக் கற்று உணர்ந்து, அதை எங்கும் பரவச் செய்யும் பணியை மேற்கொண்டார்.

சூரியக் கடவுளிடம் இருந்து ஆயுர்வேதத்தைக் கற்றுத் தேர்ந்த பதினாறு மாணவர்களில் மிகவும் முக்கியமானவர் தன்வந்திரி என்று பிரம்ம வைவர்த்த புராணம் சொல்கிறது. தன்வந்திரி என்று சொல்லப்படுபவர் வானத்தில் வசித்து வருபவர். அதாவது, சூரியனே தன்வந்திரி என்றும் புராணங்களில் ஒரு குறிப்பு இருக்கிறது. *தன்வ* என்ற பதத்துக்கு *வான்வெளி* என்று பொருள். தன்வன் என்றால் *வான்வெளியில் உலவுபவன்* என்று பொருள் கொள்ளலாம். எனவே, இவரையே சூரியன் என்றும் சொல்வார்கள். சூக்த கிரந்தங்களில் தன்வந்திரி என்கிற திருநாமம் சூரியக் கடவுளையே குறிப்பிடுகிறது. தன்வந்திரிதான் ஆயுர்வேதத்தைப் படைத்தவர் என்று மத்ஸ்ய புராணம் கூறுகிறது. தன்வந்திரியை வைத்தியத்தின் அரசன், சிறந்த மருத்துவர் என்றும் குறிப்பிடுகிறது பத்ம புராணம். வாயு புராணம், விஷ்ணு புராணம் போன்றவையும் தன்வந்திரி அவதாரம் பற்றிச் சொல்கிறது.

## இலக்கிய குறிப்புகள்
மத்ஸ்ய புராணம், மார்க்கண்டேய புராணம், விஷ்ணு புராணம், பாகவத புராணம், பத்ம புராணம், விஷ்ணுதர்மோத்தர புராணம் போன்ற புராணங்களில் தன்வந்திரியைக் கடவுளாகக் குறிப்பிடும் குறிப்புகள் உள்ளன. சென்னைப் பல்கலைக்கழகத் தமிழ்ப் பேரகராதி தரும் பட்டியலில் பதினெட்டு சித்தர்களுள் ஒருவராக தன்வந்திரி குறிப்பிடப்படுகிறார். வைத்திய சிந்தாமணி, தன்வந்திரி தண்டகம் 140, நாலுகண்ட ஜாலம், தன்வந்திரி கலை, தன்வந்திரி ஞானம், தன்வந்திரி தைலம், தன்வந்திரி கருக்கிடை, தன்வந்திரி நிகண்டு போன்ற நூல்களை இவர் எழுதியதாகக் குறிப்பிடப்படுகிறது.

## மேற்கோள்கள்

## இவற்றையும் பார்க்கவும்

பகுப்பு:திருமாலின் அவதாரங்கள்
பகுப்பு:சித்தர்கள்
குடும்ப அட்டை

**குடும்ப அட்டை** (*Ration card*) வழங்கும் திட்டம் ஒரு குடும்பத்தைச் சேர்ந்த உறுப்பினர்களைப் பதிவு செய்து வைத்திருப்பதற்காகப் பல்வேறு நாடுகளிலும் உள்ள ஒரு திட்டமாகும். இத்திட்டம் தெற்கு, தென்கிழக்காசிய நாடுகள், சில அரபு நாடுகள் போன்றவற்றில் நடைமுறையில் இருக்கிறது.

## இந்தியா
இந்தியாவில் குடும்பத்துடன் வசித்து வருபவர்களுக்கு அவர்களின் குடும்ப உறுப்பினர் விபரங்களுடன் **குடும்ப அட்டை** (ரேசன் கார்டு, Ration card) வழங்கப்படுகிறது. குடும்ப அட்டையானது இந்தியக் குடிமகனுக்கு மிக முக்கிய ஆவணமாகும். அத்தியாவசியப் பொருட்கள் சட்டம் 1995 அத்தியாவசியப் பொருள்களின் உற்பத்தி வழங்கல் விநியோகம் போன்றவற்றை நியாயமான முறையில் வழங்கிட மத்திய மாநில அரசுகளுக்கு அதிகாரம் வழங்குகிறது. அதன்படி அனைவருக்கும் குடும்ப அட்டை வழங்கப்படுகிறது. ஒவ்வொரு குடிமகனுக்கும் குடும்ப அட்டை இன்றியமையாதது. குடும்ப அட்டை ஒரு முக்கியமான ஆவணங்களில் ஒன்றாகும். அது தகுந்த அதிகாரியின் மூலம் பொதுவிநியோக முறைக்காக மாநில அரசால் வழங்கப்படுகிறது. இதன்மூலம் நியாய விலைக்கடைகளில் அத்தியாவசியப் பொருள்களை பெறுவதற்கு உணவுச் சீட்டாகவும், பிற அரசு திட்டங்களில் பங்கேற்க அடையாள அட்டையாகவும் பயனபடுகிறது. வறுமைக் கோட்டுக்கு மேல் உள்ளவர்கள், கீழ் உள்ளவர்கள் என்ற அடிப்படையில் இவ்வட்டைகள் வேறுபடுகின்றன.

### தமிழ்நாடு
இந்தியாவில் 1964-65இல் 89.4 மில்லியன் டன்னாக இருந்த தானிய உற்பத்தி, 65-66-இல் 72.3 மில்லியன் டன்களாகக் குறைந்தது. எனவே இந்தியா கடும் உணவுப் பஞ்சத்தை எதிர்நோக்கி இருந்தது. இந்தத் தருணத்தின்போது தமிழ்நாட்டில் குடும்ப அட்டைகள் அறிமுகப்படுத்தப்பட்டன. 1966 நவம்பர் 16இல் இந்தத் திட்டம் வந்தது. என்றாலும், எல்லா குடும்பங்களுக்கும் குடும்ப அட்டைகள் கிடைக்கவில்லை.  1969இல் மு. கருணாநிதி முதல்வரான பிறகு, 1972இல் தமிழ்நாடு பொது விநியோக கழகம் (சிவில் சப்ளைஸ் கார்ப்பரேஷன்) தொடங்கப்பட்டது. 1975க்குள் தமிழ்நாட்டில் அனைத்துக் குடும்பங்களுக்கும் குடும்ப அட்டைகள் வழங்கப்பட்டன.

தமிழ் நாட்டில் தமிழ்நாடு உணவுப் பொருள் வழங்கல் மற்றும் நுகர்வோர் பாதுகாப்புத் துறையின் வழியாக இந்தக் குடும்ப அட்டை அச்சிட்டு அளிக்கப்படுகிறது. இந்தக் குடும்ப அட்டைகளைக் கொண்டு தமிழ்நாட்டின் நியாயவிலைக் கடைகளில் அரிசி, சர்க்கரை, மண்ணெண்ணெய், கறியெண்ணெய் போன்ற சில அத்தியாவசியப் பொருட்களை அரசின் சலுகை விலையில் பெற்றுக் கொள்ளலாம். மேலும் குடும்ப அட்டையை வைத்தே இலவச வண்ணத் தொலைக்காட்சிப் பெட்டி, இலவச மின்சார உரல் (கிரைண்டர்), இலவச மின்சார அரைப்பான் (மிக்ஸி)  ஆகியவையும் வழங்கப்பட்டன. அரசின் பல நலத் திட்டங்கள் இந்த அட்டையின் மூலம் செயல்படுத்தப்படுகின்றன. மேலும் வருவாய்த்துறையின் அனைத்து சான்றுகளும் இந்த குடும்ப அடையாள அட்டையைக் கொண்டே பெற முடிகிறது. பல இடங்களில் இதனை முகவரிச் சான்றாகவும் பயன்படுத்திக் கொள்ள முடிகிறது. 

### குடும்ப அட்டை வகைகள்
*பச்சை நிற அட்டை
*வெள்ளை நிற அட்டை
*காக்கி அட்டை
*நீல நிற அட்டை

### புதிய அட்டை பெற தகுதியுள்ளவர்கள்
*விண்ணப்பதாரர் இந்தியக்குடியுரிமை பெற்றவராக இருக்கவேண்டும்.
*தனி சமையலறையுடன் தனியாக வசிக்க வேண்டும்.
*தமிழகத்தில் வசிப்பவராக இருக்கவேண்டும்.
*வேறு மாநிலத்தில் குடும்ப அட்டை பெற்றிருக்கக்கூடாது.
*அட்டைபெற்ற மாநிலத்தில் பல அட்டைகளில் பெயர்கள் இடம் பெறக்கூடாது.

## இந்தோனேசியா
இந்தோனேசியாவில் இது *கார்து கெளுவார்கா* (Kartu Keluarga) என்று அழைக்கப்படுகிறது. தேர்தலில் வாக்களித்தல், அடையாள அட்டை, கடவுச்சீட்டு என்பவற்றைப் பெறுதல், ஏழை மக்களுக்குச் சலுகைகள் வழங்குதல் போன்றன இடம்பெறுகின்றன.

## இதனையும் காண்க
*இந்தியாவின் அடையாள ஆவணங்கள்

## மேற்கோள்கள்

பகுப்பு:இந்திய அரசின் அடையாள ஆவணங்கள்
பசுந்தாள் உரம்

**பசுந்தாள் உரம்** அல்லது **பசுந்தழை உரம்** (*green manure*) இயற்கை வேளாண்மையில் முக்கியத்துவம் வாய்ந்ததாகும். நைட்ரஜன் போன்ற மூலப்பொருள், சேதனப் பொருட்களை நிலஊட்டல் மூலம் மண்ணிற்கு வழங்குவதற்கு இம்முறை உதவுகிறது. செயற்கை உரங்களைப் பயன்படுத்துவதால் உண்டாகும் நீர், மண் மாசுபாடு இம்முறையால் தடுக்கப்படுகிறது.

பொதுவாக அவரை இனத் தாவரங்கள் இவ்வகையான பசுந்தாள் உரமாகப் பயன்படுத்தப்படுகின்றன. அவரையினத் தாவரங்களின் வேர்களில் உள்ள கணுக்களில் Rhizobia பாக்டீரியாவின் உதவியுடன்  நிகழ்வதனால், அவை  நைட்ரஜன் செறிவான தாவரங்களாக இருக்கின்றன. எனவே இவை மீண்டும் மண்ணில் சேர்க்கப்படும்போது, பயிர்களுக்கு அத்தியாவசியமான தாதுப்பொருளான நைட்ரஜன் மண்ணில் சேர்க்கப்பட்டு மண்ணின் வளம் கூடுகின்றது.

கொழுஞ்சி, சணப்பை, எருக்கு, புங்கம், நுணா, வேம்பு, பூவரசு மற்றும் ஆடாதொடா  ஆகியவை பொதுவாகப் பயன்படுத்தப்படும் பசுந்தாள் உரங்கள் ஆகும். இவற்றுள் கொழுஞ்சி, சணப்பை போன்ற செடிகள் வேளாண் நிலத்தில் பயிரிடப்பட்டு, அவை வளர்ந்து பூக்கும் முன்னரே அப்படியே உழுது நிலத்துடன் சேர்க்கப்படுகின்றன. நிலத்தில் இந்த பருவத்தில் பசுந்தாள் உரம் இடுவது அடுத்த பருவத்தின் விளைச்சலில் முன்னேற்றம் தரும் என்று நம்பப்படுகிறது.

## மேற்கோள்கள்

## வெளி இணைப்புகள்
*பசுந்தாள் உரம் குறித்த செய்தி

பகுப்பு:உரம்